alexandrainst/scandi-wiki huggingface dataset:
Macroderes

Macroderes er en slekt av biller som hører til familien skarabider (Scarabaeidae) i gruppen skarabider (Scarabaeoidea). Artene lever av møkk.

Utseende 
Middelsstore (10-15 millimeter), korte og brede, hvelvede, kullsvarte skarabider. Oversiden er tett punktert og litt matt. Hodet er bredt skovlformet uten påfallende horn eller knøler, ofte litt innskåret midt på forkanten. Dekkvingene har tydelige, men ikke særlig kraftige lengdefurer. De mangler flygevinger. Artene ligner hverandre sterkt, ofte er det bare hannene, som utmerker seg ved en skarp pigg ytterst på leggen (tibia) som kan skilles sikkert på utseende.

Levevis 
Disse billene finnes helst i tilknytning til gjødsel på buskmark med kort vegetasjon, i tørre områder med regnfall om vinteren. Den graver dype sjakter og graver ned møkk som de legger egg på, denne samler de inn og bærer ved hjelp av frambeina. 
Disse billene kan være aktive ved ganske lave temperaturer om natten, på kalde og fuktige dager trolig også om dagen, som de ellers tilbringer nede i gangene sine.

Utbredelse 
Slekten er utbredt i det sørlige Afrika. De fleste artene lever langs vestkysten av Sør-Afrika fra Cape Town til grensen mot Namibia, men det er også en art i Eastern Cape-provinsen.
De fleste artene ser ut til å ha ganske små utbredelsesområder som ikke overlapper hverandre.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Slektsgruppen Coprini
 Slekten Macroderes Westwood, 1842
 Macroderes amplior Frolov & Scholtz, 2004
 Macroderes arrowi Janssens, 1939
 Macroderes bias (Olivier, 1789)
 Macroderes cornutus Frolov & Scholtz, 2004
 Macroderes dubius Péringuey, 1901
 Macroderes endroedyi Frolov & Scholtz, 2004
 Macroderes fornicatus Sharp, 1880
 Macroderes foveatus Frolov & Scholtz, 2004
 Macroderes greeni (Kirby, 1818)
 Macroderes minutus Frolov & Scholtz, 2004
 Macroderes mutilatus Kolbe, 1908
 Macroderes namakwanus Frolov & Scholtz, 2004
 Macroderes nitidus Harold, 1877
 Macroderes politulus Preudhomme de Borre, 1880
 Macroderes pristinus Sharp, 1880
 Macroderes spectabilis Péringuey, 1901
 Macroderes undulatus Preudhomme de Borre, 1880

Kilder 
 Scarabaeoidea.com - Macroderes

Eksterne lenker 
 Bilde av Macroderes amplior
 

Møkkskarabider
Dyr formelt beskrevet i 1842
Jens Breivik

Jens David Breivik (født 9. juni 1935 i Hadsel) er en pensjonert norsk diplomat. Han er utdannet siviløkonom og var ansatt i Utenriksdepartementet fra 1965 til 1996. Han har blant annet vært ambassaderåd i Teheran og London, ministerråd ved den norske OECD-delegasjonen i Paris, og byråsjef i Utenriksdepartementet.

Jens Breivik er far til Anders Behring Breivik, en høyreekstrem massedrapsmann som stod bak terrorangrepene i Norge i 2011. Han utga i 2014 boken Min skyld? En fars historie om sønnen. Brennpunkt-dokumentaren Fedrene på NRK fra desember 2011 handlet også om Breivik og hans forhold til sønnen.

Utgivelser 
 Jens Breivik: Min skyld? En fars historie. Juritzen Forlag, 2014. ISBN 978-82-8205-676-2

Referanser

Eksterne lenker 
 

Norske diplomater
Personer fra Hadsel kommune
Stjernepose

Stjernepose er et norsk musikkprogram som har gått på NRK Radio siden 2014. Programmet spesialiserer seg på å spille rock fra 1970-, 1980- og 1990-tallet. Det varer i to timer og sendes alle hverdager på P13. Programmet ble fra starten av ledet av Totto Mjelde og Tarjei Strøm. Nåværende programledere er Totto Mjelde og Kjartan Ericsson.

Navnet på programmet refererer til de hvite godteposene fra åttiårene med kort av rockeartister i hver pose.

Faste spalter i programmet 

 Knallgod trommis
 Ukens cover
 DJ Asbjørn Slettemark
 Alle veier fører til Kiss
 Rule Britannia
 Ukens album
 Vinylkjelleren
 Ukens instrumental
 Albumcover
Fleip eller fakta
60 sekunder
Ukens album
Villbass
Topp 5-kåring
5 spørsmål
Øyeblikket
Snål vokal
Tangent talent

Referanser

Eksterne lenker
 Stjernepose på NRK Radio

Radioprogrammer på NRK Radio
Norske musikkprogrammer på radio
Norske radioprogrammer fra 2010-årene
Norske radioprogrammer fra 2020-årene
Holocephalus

Holocephalus er en slekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Store (20-40 millimeter), blankt rødbrune til svarte skarabider. Kroppsformen er kort, bred og høyt hvelvet. Hodet er bredt skovlformet med en spiss knøl midt i pannen, i alle fall hos hannene. Munndelene er tett kledt med korte, rødbrune børster. Pronotum har rundede sider og en lengdefure i midten. Forbeina er kraftig utvidete gravebein, leggene med butte tenner på utsiden. Mellom- og bakbeina har også legger som er kraftig utvidete i spissen. Dekkvingene har dype lengdefurer.

Levevis 
Ulikt de fleste andre Coprini som lever på møkk er disse billene trolig myrmekofile, det vil si at de er knyttet til maur. For øvrig er lite kjent om biologien deres.

Utbredelse 
Slekten har en begrenset utbredelse i Paraguay og det sørlige Brasil.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Slektsgruppen Coprini
 Slekten Holocephalus Hope, 1838
 Holocephalus cristatus Gillet, 1907
 Holocephalus eridanus (Olivier, 1789)
 Holocephalus julieni Smith & Génier, 2001
 Holocephalus sculptus Gillet, 1907
 Holocephalus simoni Smith & Génier, 2001

Kilder 
 Smith, A. og Génier, F. (2001) Revision of the genus Holocephalus (Coleoptera: Scarabaeinae: Coprini). The Canadian Entomologist 133: 777-792

Eksterne lenker 
 Bilde av Holocephalus eridanus
 

Møkkskarabider
Biller formelt beskrevet i 1838
Dag Arnesen (fotballspiller)

Se Dag Arnesen for musikeren 
Dag Arnesen (født 10. desember 1966) er en norsk tidligere fotballspiller, tidligere leder i samme idrett (FK Gjøvik-Lyn). Arnesen har tidligere spilt for Kongsvinger, Sander, Vinger og KFUM Oslo. Han ble toppscorer for Kongsvinger i 1988 med 8 mål, og oppnådde seriebronse i eliteserien 1986 og 1987.

Referanser

Eksterne lenker 
 
 Dag Arnesen på fozzum.com/kil/

Norske fotballspillere
Fotballspillere for Kongsvinger IL Toppfotball
Fødsler i 1966
Fritz Aagesen

Fritz Aagesen (født 11. juni 1935 i Kvæfjord, død 26. oktober 1998 i Tromsø) var forfatter av to bøker med spøkelseshistorier.

Aagesen flyttet som ung fra Kvæfjord til Tromsø, hvor han fikk arbeid i veietaten. På fritiden skrev han dikt og noveller, med en forkjærlighet for grøssere/spøkelseshistorier. Mange av disse ble trykt i magasiner og blad. En bok ble utgitt i 1985, og en utkom etter hans død. Ved utgivelsen av den første boka skrev Sissel Lange-Nielsen i Aftenposten: «'Spøkelseshistorier fra NordNorge' har Grøndahl Forlag satt som undertittel på Fritz Aagesens debutbok, 'Timen før daggry'. Og spøkelseshistorier er det, men så godt fortalt at jeg synes de kommer i klassen noveller. Fritz Aagesen kan fortelle en historie. Landskap og mennesker spiller sammen i en knapp og levende stil som gir seg akkurat nok tid til å skildre situasjonen slik at leseren lever med.»

Bibliografi 
 Timen før daggry – spøkelseshistorier, Grøndahl & Søn Forlag, 1985
 Skarvholmen – spøkelseshistorier, Nordnorsk Forlag, 2008

Referanser 

Personer fra Kvæfjord kommune
Personer fra Tromsø kommune
Norske forfattere
Fødsler i 1935
Dødsfall i 1998
Litocopris

Litocopris er en slekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Middelsstore til store, kraftige, svarte skarabider. Kroppen er høyt hvelvet, pannen har vanligvis horn i alle fall hos hannene. Hodet er skovlformet. Dekkvingene har kraftige lengdefurer.

Utbredelse 
Disse billene har larver som lever på møkk som de voksne billene har gravd ned.

Systematisk plassering 
Artene blir noen ganger plassert i slekten Copris.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Slektsgruppen Coprini
 Slekten Litocopris Waterhouse, 1891
 Litocopris muticus (Boheman, 1857)
 Litocopris punctiventris Waterhouse, 1891
 Litocopris ruandanus Balthasar, 1961
 Litocopris simplex (Harold, 1869)

Eksterne lenker 
 

Møkkskarabider
Dyr formelt beskrevet i 1891

sv:Copris
Thyregis

Thyregis er en slekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Små, blankt svarte skarabider. Hodet er skovlformet med litt uthulet panne, uten påfallende horn eller knøler. Hode og pronotum er nokså tett og kraftig punkterte. Pronotum er stort og høyt hvelvet. Dekkvingene har kraftige, fordypede rader av grove punkter.

Levevis 
Disse billene har larver som lever på møkk som de voksne billene har gravd ned.

Utbredelse 
Slekten er utbredt i Australia. Den blir regnet som er reliktgruppe, en rest av en tidligere mye større gruppe.
I alle fall Thyregis relictus har sterkt begrenset utbredelse og er regnet som truet.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Slektsgruppen Coprini
 Slekten Thyregis Blackburn, 1904
 Thyregis kershawi Blackburn, 1904
 Thyregis monteithi Matthews, 1976
 Thyregis relictus Matthews, 1976
 Thyregis tarsatus Paulian, 1933

Eksterne lenker 
 Deakin University, med bilder av Thyregis kershawi
 

Møkkskarabider
Biller formelt beskrevet i 1904
Shooter (TV-serie)

Shooter er en amerikansk TV-dramaserie basert på spillefilmen av samme navn fra 2007 og romanen Point of Impact av Stephen Hunter. I serien har Ryan Phillippe hovedrollen som Bob Lee Swagger, en tidligere militær skarpskytter som lever i eksil, men som blir manipulert tilbake i aksjon etter å ha fått vite om en sammensvergelse om å myrde USAs president. USA Network kjøpte pilotepisoden i august 2015 og bestilte deretter hele serien i februar 2016.

Serien skulle opprinnelig hatt premiere 19. juli 2016, men ble utsatt én uke, til 26. juli, på grunn av attentatet mot Dallas-politiet 7. juli. Etter attentatet mot politiet i Baton Rouge 17. juli ble serien trukket helt fra USA Networks sommerprogram. Den 3. oktober 2016 kunngjorde USA Network at den nye premieredatoen for Shooter ville være 15. november 2016. Den 19. desember 2016 ble serien forlenget med en ny sesong, som hadde premiere 18. juli 2017.

Rollebesetning 
 Bob Lee Swagger … Ryan Phillippe
 Julie Swagger … Shantel VanSanten
 Nadine Memphis … Cynthia Addai-Robinson,
 Isaac Johnson … Omar Epps
 Hugh Meachum … Tom Sizemore
 Addison Hayes … Harry Hamlin

Referanser

Eksterne lenker 
 
 

Actionserier fra USA
Dramaserier fra USA
TV-produksjoner på USA Network
Xinidium

Xinidium er en slekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Middelsstore (ca. 10 millimeter), korte og kraftige, litt matt svarte skarabider. Hodet er bredt skovlformet, hannen har gjerne et par tenner på forkanten. Pronotum er stort og hvelvet, fint og ganske tett punktert. Dekkvingene har kraftige lengdefurer. Beina er, som vanlig hos gjødselbiller, utviklet til kraftige gravebein,

Levevis 
Disse billene har larver som lever på møkk som de voksne billene har gravd ned.
Artene lever på høytliggende, fuktige gress-sletter.

Utbredelse 
Slekten har en relativt begrenset utbredelse i det sørøstlige Afrika (Swaziland, KwaZulu-Natal og Zimbabwe).

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Slektsgruppen Coprini
 Slekten Xinidium von Harold, 1869
 Xinidium davisi Cambefort, 1985
 Xinidium dentilabris von Harold, 1869
 Xinidium dewitzi von Harold, 1878
 Xinidium howdeni Cambefort, 1993

Eksterne lenker 
 
 Bilde av Xinidium dentilabris, hann
 Bilde av Xinidium dentilabris, hunn

Møkkskarabider
Dyr formelt beskrevet i 1869
Isocopris

Isocopris er en slekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Kraftige, svarte gjødselbiller.

Levevis 
Disse billene har larver som lever på møkk som de voksne billene har gravd ned.
Slekten kjennes både fra amazonisk skog og frå åpne områder (campo, cerrado).

Utbredelse 
Slekten er utbredt i det sørlige Sør-Amerika (Brasil, Bolivia, Paraguay og Argentina).

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Slektsgruppen Coprini
 Slekten Isocopris Pereira & Martínez, 1960
 Isocopris foveolatus (Luederwaldt, 1931)
 Isocopris inhiatus (Germar, 1824)
 Isocopris tarsalis (Luederwaldt, 1931)

Eksterne lenker 
 

Møkkskarabider
Biller formelt beskrevet i 1960
Brasils insekter
Bolivias insekter
Paraguays insekter
Argentinas insekter
Pseudocopris

Pseudocopris er en slekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Middelsstore (ca. 10 millimeter), svært kraftige, svarte gjødselbiller.
Hodet er bredt skovlformet, gjerne med et par tenner på forkanten, med kraftig, rynket mikroskulptur. Pronotum og dekkvinger er ganske fint punkterte og nokså blanke.
Dekkvingene har markerte lengdefurer.

Levevis 
Disse billene har larver som lever på møkk som de voksne billene har gravd ned.

Utbredelse 
Slekten lever i tropisk Afrika (Kenya og Zambia).

Systematisk plassering 
Artene blir ofte regnet til slekten Copris.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Slektsgruppen Coprini
 Slekten Pseudocopris Ferreira, 1960
 Pseudocopris lunaticeps (Gillet, 1910)
 Pseudocopris tubericollis (Felsche, 1910)

Eksterne lenker 
 Bilde av Pseudocopris tubericollis
 

Møkkskarabider
Biller formelt beskrevet i 1960
Pseudopedaria

Pseudopedaria er en slekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Små til middelsstore, avlange, svarte skarabider.

Levevis 
Disse billene har larver som lever på møkk som de voksne billene har gravd ned.

Utbredelse 
Slekten er utbredt i Vest-Afrika (Gabon, Kamerun, Elfenbenskysten og den Den demokratiske republikken Kongo).

Systematisk plassering 
Artene blir ofte regnet til slekten Copris.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Slektsgruppen Coprini
 Slekten Pseudopedaria Felsche, 1904
 Pseudopedaria grossa (Thomson, 1859)
 Pseudopedaria lamottei Cambefort, 2003
 Pseudopedaria villiersi Walter, 1984

Eksterne lenker 
 

Møkkskarabider
Biller formelt beskrevet i 1904
Bute House

Bute House (skotsk-gælisk: Taigh Bhòid) den offisielle residensen til Skottlands førsteminister, som er leder av den skotske regjeringen, nasjonens devolverte styre som ble etablert i 1999. Før dette var bygningen den offisielle residensen til Ministeren for Skottland.

Bute House har adresse 6 Charlotte Square, i Edinburghs New Town, og er det midtre huset på nordsiden av plassen, designet av Robert Adam.

Historie
Landområdet til nr. 6 ble solgt under en offentlig auksjon i 1792 til Orlando Hart, en skomaker fra Edinburgh, for 290 GBP. I 1806 kjøpte Sir John Sinclair, Bart. fra Ulbster i Caithness huset for 2 950 GBP.

Huset ble solgt på nytt i 1816 og litt over et århundre senere, etter å ha vært på flere hender, ble eiendommen tilhørende den 4. markien av Bute. I 1966 ble huset sammen med nummer 5 og 7 overført til National Trust for Scotland som betaling av arveavgift for arven etter den 5. markien som døde i 1956.

Bute House er ikke i offentlig skotsk eie, men eies fortsatt av National Trust for Scotland, en veldedig organisasjon som er dedikert til bevaring av historiske bygninger og steder av naturlig betydning over hele landet. Eiendommen er også lovlig under tilsyn av Bute Hus Trustees, en gruppe hvis eksistens ble fastsatt i den opprinnelige forvaltningsfullmakten som overførte eierskapet fra Bute-familien.

Myndighetsbruk
Fra 1970, etter at huset var blitt pusset opp etter at de tidligere eierne hadde gitt det og de to inntil liggende husene til National Trust for Scotland, ble Bute House «grace-and-favour»-residensen i Edinburgh for Skottlandministeren, den britiske regjeringens minister med ansvar for å passe på interessene til Skottland i Westminster, og var dennes residens inntil devolusjonen i 1999.

Den skotske regjeringen møter ukentlig i denne bygningen. De møter i det som tidligere var Ministeren for Skottlands arbeidsrom. Førsteministeren tar også imot myndighetspersoner samt avholder offentlige mottakelser. I tillegg finnes det også i bygningen ett privat arbeidsrom så vel som kontorer, kjøkken og overnattingsmuligheter. Bute House er også der hvor førsteministeren avholder pressekonferanser samt ansetter og avskjediger regjeringens ministre, på lik linje med den britiske statsministeren i Downing Street 10.

Eksterne lenker
 The Scottish Government
 The Scotland Office
 The Scottish Parliament
 http://historyatrandom.wordpress.com/2012/11/23/the-history-of-bute-house-home-to-the-first-minister-of-scotland/

Skottlands førsteministre
Vernede byggverk i Edinburgh
Joseph Boxhall

Kommandørkaptein Joseph Groves Boxhall (født 23. mars 1884, død 25. april 1967) var fjerdestyrmann ombord på RMS «Titanic» under jomfruturen i 1912 hvor den sank etter en kollisjon med et isfjell. Boxhall overlevde selv forliset, og tjenestegjorde som offiser under første verdenskrig. Da han døde i 1967 ble han kremert, og asken ble spredd utover området der «Titanic» forliste.

Referanser

Eksterne lenker 
  Boxhall på Encyclopedia Titanica
  Informasjon fra den amerikanske havarikommisjonen

Briter fra første verdenskrig
Overlevende fra Titanic-forliset
Boyhood

Boyhood er en amerikansk dramafilm fra 2014. Filmen er skrevet, regissert og produsert av Richard Linklater, og har Ellar Coltrane, Patricia Arquette, Ethan Hawke og Lorelei Linklater i hovedrollene.

Om filmen 
Boyhood hadde norsk kinopremiere 22. august 2014. Filmen er særlig berømt for at den ble filmet i realtid over en elleveårsperiode fra mai 2002 til oktober 2013.

Handling 
Filmen følger den unge gutten Mason mens han vokser opp sammen med sine skilte foreldre og sin eldre søster Samantha. Handlingen strekker seg over tretten år, fra Mason er fem til han er atten, og tar for seg problemer som oppstår i barndommen.

Rolleliste 
 Ellar Coltrane som Mason Evans jr.
 Patricia Arquette som Olivia Evans
 Ethan Hawke som Mason Evans sr.
 Lorelei Linklater som Samantha
 Libby Villari som Grandmother
 Marco Perella som Bill Welbrock
 Brad Hawkins som Jim
 Jenni Tooley som Annie
 Zoe Graham som Sheena
 Charlie Sexton som Jimmy
 Jamie Howard som Mindy Welbrock
 Andrew Villarreal som Randy Welbrock
 Elijah Smith som Tommy
 Nick Krause som Charlie
 Tom McTigue som Mr. Turlington
 Steven Chester Prince som Red
 Evie Thompson som Jill
 Jennifer Griffin som Mrs. Darby
 Tamara Jolaine som Tammy
 Taylor Weaver som Barb
 Ryan Power som Paul

Eksterne lenker 
 
 

Filmer fra 2014
Dramafilmer fra USA
Engelskspråklige filmer
Golden Globe for beste dramafilm
Bodilprisen for beste amerikanske film
Robertprisen for årets engelskspråklige film
OnklP & De Fjerne Slektningene

OnklP & De Fjerne Slektningene er et band som er en videreføring av et samarbeid mellom Onklp og Oslo Ess. Bandet har en musikalsk stil som blir beskrevet som "en beinhard hybrid av rap og melodiøse rock elementer som ikke har blitt gjort før." Temaer som kjærlighet, dop, død og håp blir berørt i bandets musikk.

For sitt andre album ble de nominert til Spellemannprisen 2014 i klassen urban. I tillegg ble låten «Styggen på ryggen» nominert til årets hit. «Styggen På Ryggen» ble kåret til «Årets Låt», og OnklP & De Fjerne Slektningene ble kåret til «Årets Liveartist» under P3 Gull 2014.

1. oktober 2016 hadde OnklP & De Fjerne Slektningene urpremiere på TV3 av låten «Endelig Hjemme» som ble laget til ære for Cecilia Brækhus som bokset for første gang på norsk jord under arrangementet The Homecoming i Oslo Spektrum.

Medlemmer  
OnklP - rap  (sanger)
Johan Larsson - produsent/gitar
Tommy Manboy - trommer
Knut-Oscar Nymo - bass/vokal
Åsmund Lande - gitar/vokal
Simen Stensland - keyboard

Diskografi

Album 
 2014: Slekta
 2014: Slekta II
 2015: Slekta III
 2021: Sorry for i går

Singler/Promo
 2014: Panderosa/Gæærn - Vinylsingel
 2014: Panderosa
 2014: Gæærn
 2014: Myk landing
 2014: Styggen På Ryggen
 2016: Endelig Hjemme
 2017: Den Hellige Gral
 2017: Ett Skritt

Referanser

Eksterne lenker
 

Norske rockegrupper
Chalcocopris

Chalcocopris er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.

Utseende 
En middelsstor (ca. 10 millimeter), kraftig skarabide. Den skiller seg fra de fleste beslektede grupper ved at fargen er metallisk grønn, ikke svart. Hodet er bredt og skovlformet met en skarp knøl i midten, dekkvingene er hvelvede med dype lengdefurer. Pronotum er tett og kraftig punktert.

Levevis 
Disse billene har larver som lever på møkk som de voksne billene har gravd ned.

Utbredelse 
Arten er utbredt i Argentina, Brasil og Paraguay.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Slektsgruppen Coprini
 Slekten Chalcocopris Burmeister, 1846
 Chalcocopris hesperus (Olivier, 1789)

Eksterne lenker 
 Bilde av Chalcocopris hesperus
 

Møkkskarabider
Dyr formelt beskrevet i 1846
Copridaspidus

Copridaspidus er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.

Levevis 
Disse billene har larver som lever på møkk som de voksne billene har gravd ned.

Utbredelse 
Arten er utbredt i Vest- og Sentral-Afrika (Angola, Gabon, Den demokratiske republikken Kongo).

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Slektsgruppen Coprini
 Slekten Copridaspidus Boucomont, 1920
 Copridaspidus peregrinus von Harold, 1878

Eksterne lenker 
 

Møkkskarabider
Biller formelt beskrevet i 1920
Angolas insekter
Gabons fauna
Den demokratiske republikken Kongos insekter
MIKA

Mika AS er et norsk selskap. Selskapet ble stiftet 4. mars 1988 og arbeider med konsulentvirksomhet, entrepenørvirksomhet, eiendomsutvikling og drift og salg av eiendom som er tilknyttet forannevnte. Selskapet har sitt hovedkontor i Skedsmokorset i Akershus.

Selskapet er en del av Betonmast-konsernet. Selskapet har spesialisert seg på sprengning, sikring og injeksjon av tunneler og bergrom, vann og frostsikring av tunneler og bergrom, undersjøiske tunneler og utslag under vann, kraftverk og dammer, såvel som betongstøping og betongteknologi.

Blant kundene har vært Statens vegvesen, Statoil, Jernbaneverket og ulike kraftselskaper.

Mika AS ble senere overtatt av Betongmast og i 2011 solgt til sveitsiske Implenia.

Eksterne lenker
 MIKA AS firmapresentasjon

Norske tjenesteselskaper
Næringsliv i Lillestrøm
Selskaper etablert i 1988
1988 i Norge